Pohnpei

Pohnpei saar (varem ka Ponape) on saar Mikroneesias. Seal asub ka 1989. aastast Mikroneesia Liiduriikide pealinn Palikir, kus elab umbes 4600 inimest. Saare pindala on 346 (või 334) km² ja saarel elab 2020. aasta seisuga 36 832 inimest. Kõrgeim punkt on 782 m.

Sageli loetakse Pohnpeiga kokkukuuluvaks ka kaks naabruses asuvat atolli, Ant ja Pakin, millega koos nimetatakse neid Senjavini saarteks. Saared avastas 1828. aastal Fjodor Litke ning nimetas need Vene admirali Dmitri Senjavini järgi.

Aastatel 1886–1899 kuulus saar Hispaaniale ja seejärel alates 1899. aastast Saksamaale. 1914. aasta oktoobris vallutas saare Jaapan. See jäi Jaapani valdusse kuni Teise maailmasõja lõpuni. Pärast seda oli Pohnpei kuni Mikroneesia Liiduliikide iseseisvumiseni 1986. aastal Ameerika Ühendriikide haldusalas.

Kategooria:Vaikse ookeani saared
Kategooria:Mikroneesia Liiduriikide saared